***POSTENS PENSJONISTFORBUND***

***Protokoll fra Landsstyret nr.1 - 2021 fra møte den 22.3.2021 på ZOOM***

|  |
| --- |
| *Til stede: Kjellaug Kristiansen Jota, leder* *Laurentse Foss, nestleder* *Inger-Marie Stokker, økonomiansvarlig* *Jan Dybvik, sekretær* *Eli M. Ludvigsen, styremedlem* *Tor Ivesdal, styremedlem* *Ingvar Kjøren, styremedlem* *Svein Erling Berg, styremedlem* *Brit Vestrum Strand, 2. varamedlem Elin Rytterager, revisor, til stede under behandlingen av punktene 3 og 4* |
| *Forfall: Geir Gjelsten, styremedlem og Unn Lisbeth Johansen, 1. varamedlem* |
| 1. Protokoll
2. Aktuelle saker
3. Beretning 2020
4. Regnskap 2020
5. Landsmøteforberedelsera) Dagsordenb) Handlingsplan 2021 – 2024c) Innkomne forslagd) Forslag til vedtektsendringere) Oppnevning av funksjonærer og komiteerf) Forretningsorden
6. Eventuelt
 |

Leder ønsket velkommen til det første digitale landsstyremøte i Postens Pensjonistforbunds historie.

Sakslista godkjent uten merknader.

*Ad punkt 1*

Ingen merknader til protokollen fra landsstyremøtet nr. 3 i 2020.

Vedtak: Protokollen godkjent.

*Ad punkt 2*

Lederen orienterte om følgende aktuelle saker*:*

* Årsmøtene i avdelingene i 2021 med skriftlig behandling og behovet for ryddige opplegg.
* Situasjonen angående covid-19 og utfordringene knyttet til aktivitetene i forbundet/avdelingene.
* Oppsummeringen av organisasjonssaken i PPF som også ligger på forbundets hjemmeside.
* Pensjonistforbundets aktivitet
- stor aktivitet i en vanskelig tid
- bidratt til å øke forståelse og kunnskap om den digitale hverdag bl.a. for å holde liv i organisasjonen.
- Pensjonistforbundet er i år 70 år og det skal være en del aktiviteter knyttet til dette.
- arbeidet med å snu trenden om negativ inntektsutvikling for pensjonistene i trygdeoppgjørene bl.a. gjennom avtale med enkelte politiske partiet samt vedtak i Stortinget.

Vedtak: Orienteringene tas til etterretning.

*Ad punkt 3*

Beretningen 2020 var lagt ut på forbundets hjemmeside. Beretningen ble gjennomgått punkt for punkt.

Det var ingen merknader til beretningen under gjennomgangen.

Vedtak: Beretningen for 2020 godkjennes og legges frem for Landsmøtet 2021.

*Ad punkt 4*

Regnskapet for 2020 m/balanse samt revisjonsrapport var lagt ut på forbundets hjemmeside.

Økonomiansvarlig gjennomgikk hovedpunktene i regnskapet. Revisor leste opp revisjonsrapporten.

Det var ingen merknader til det fremlagte regnskapet for 2020.

Vedtak: Regnskapet for 2020 godkjennes og legges frem for Landsmøtet 2021. Revisjonsrapporten vedlegges.

*Ad punkt 5*

a) Følgende dagsorden for Landsmøtet 2021 ble fremmet:

 1. Åpning

 2. Konstituering

 3. Beretning 2018, 2019 og 2020

 4. Regnskap 2018, 2019 og 2020

 5. Innkomne forslag

 6. Vedtektsendringer

 7. Handlingsplan 2021 – 2024

 8. Ett aldersvennlig samfunn
 Innledning ved Trude Drevland

9. Trygdeoppgjøret 2021 og aktuelle saker i Pensjonistforbundet
 Innledning fra Pensjonistforbundet

10. Posten i fremtiden
 Innledning ved konserndirektør HR/HMS Nina Yttervik, Posten Norge AS

11. Valg

12. Avslutning

Vedtak: Godkjennes og innstilles for Landsmøtet 2021.

b) En oppnevnt arbeidsgruppe har utarbeidet forslag til Handlingsplan for 2021-2024. Forslaget har vært ute til høring i avdelingene. Det er kommet inn 8 forslag til endringer. Forslagene er innarbeidet i foreliggende forslag til Handlingsplan som har vært lagt ut på forbundets hjemmeside.

Forslaget til Handlingsplan med de innkomne forslagene gjennomgått og drøftet. Det ble foreslått små justeringer i teksten.

Vedtak: Forslaget til Handlingsplanen for 2021 – 2021 med de foreslåtte justeringer godkjennes som innstilling til Landsmøtet 2021.

*c)* Det er ikke sendt inn forslag fra avdelingene til Landsmøtet 2021.

*d)* Arbeidsutvalget har gjennomgått vedtektene til Postens Pensjonistforbund og basisvedtektene til avdelingene og fremmet forslag til oppdateringer/justeringer og ryddet noe i språk. Forslaget var lagt ut på forbundets hjemmeside.

De foreslåtte endringene ble gjennomgått og kommentert. Små justeringer ble foreslått.

Vedtak: Forslaget til nye vedtekter for Postens Pensjonistforbund og basisvedtektene for avdelingene godkjennes med de foreslåtte endringer som innstilling for Landsmøtet 2021.

*e) Følgende kandidater var foreslått som funksjonærer og til komiteer på Landsmøtet 2021:*

 Dirigenter: Ingvar Kjøren, Oslo/Landsstyret

 Johanne Lillevik, Hedmark

 Sekretærer: Jan Dybvik, AU

 Aase Marit Torsen, Romerike/Glåmdal

 Redaksjonskomite: Inger-Marie Stokker, AU, leder

 Leif Bredli, Gudbrandsdal

 Geir Gjelsten, Sunnmøre

 Tellekomite: Birger Angelsen, Mo

 Nina Samuelsen, Vesterålen

 Jermund Fimreite, Sogn og Fjordane

Vedtak: Landsstyret slutter seg til forslaget som innstilling til Landsmøtet 2021.

*f) Følgende forretningsorden har vært brukt på tidligere landsmøter og har fungert helt greit og foreslås på nytt for Landsmøtet 2021:*

l. Landsmøtet er åpent i den utstrekning landsmøtet ikke vedtar noe annet. Adgangstegn for representanter, gjester og ledsagere utstedes.

1. Alle taler og innlegg fremføres fra en bestemt plass i møtesalen.
2. Ingen har rett til å ta ordet mer enn to ganger i samme sak. Taletiden er 5 minutter første gang og 2 minutter andre gang. Ordstyreren har for øvrig, når det er påkrevd, rett til å stille forslag om ytterligere tidsbegrensninger og strek med de inntegnede talere. Til forretningsorden gis ordet bare en gang og høyst l minutt til hver sak.
3. Forslag må leveres skriftlig til ordstyreren undertegnet av forslagsstiller(ne). Nye forslag kan ikke fremmes etter at det er satt strek på talerlisten. Forslag som ikke omfattes av den oppsatte dagsorden kan ikke behandles.
4. Alle saker/forslag avgjøres med simpelt flertall dersom ikke annet er bestemt. Ved stemmelikhet er forbundsleders stemme avgjørende. Forslag om endring av vedtektene krever likevel 2/3 flertall. Ved valg kreves absolutt flertall.
5. I protokollen fra landsmøteforhandlingene føres inn navn på talere, forslag, avstemmingsresultatene og vedtakene.
6. Arbeidsutvalget godkjenner protokollen.

Vedtak: Landsstyret slutter seg til forslaget til Forretningsorden som innstilling til Landsmøtet 2021.

Ad punkt6:

Lederen orienterte kort om møte mellom Postens Pensjonistforbund og Posten Norge ved konserndirektør HR/HMS Nina Yttervik.

Kjellaug Kristiansen Jota

Leder

(sign)